stanford-oval/wikipedia huggingface dataset:
רייצ'ל גריפית'ס
קריירה

הייתה שחקנית מתחילה כשלוהקה לסרט "חתונתה של מיוריאל" (1994) כרונדה, חברתה הנאמנה של מיוריאל. הצלחתו של הסרט קידמה מאוד את הקריירות שלה ושל טוני קולט ששיחקה בו לצידה.
בשנת 1998 היא הייתה מועמדת לפרס אוסקר לשחקנית המשנה הטובה ביותר על תפקידה בסרט "הילרי וג'קי".
בשנת 2001 עלתה לשידור הסדרה האמריקאית "עמוק באדמה" ברשת HBO, בה שיחקה גריפית'ס את ברנדה צ'נווית', מדריכת יוגה ממשפחה בעייתית בכל חמש עונות הסדרה עד שהסתיימה ב-2005. תפקיד זה זיכה אותה בפרס גלובוס הזהב לשחקנית משנה בסדרת טלוויזיה, פרס גילדת שחקני המסך, עוד מועמדות לפרס גלובוס הזהב ושתי מועמדויות לפרס אמי.
משנת 2006 עד לשנת 2011 שיחקה גריפית'ס בסדרת הטלוויזיה האמריקאית "אחים ואחיות" את שרה ווידון (ווקר) במשך 5 עונות ברשת ABC. על תפקידה אף הייתה מועמדת פעמיים לפרס גלובוס הזהב ופעמיים לפרס אמי לשחקנית משנה בסדרת דרמה.
בשנת 2014 הצטרפה לצוות השחקנית בעונה השלישית של סדרת הדרמה-קומית האוסטרלית "House Husbands" בדמותה של בלה קראב.
בשנת 2015, היא עשתה את הופעת הבכורה שלה כבמאית טלוויזיה, כשביימה שלושה פרקים מתוך העונה השנייה של דרמת הנעורים האוסטרלית "Nowhere Boys".
בשנת 2016 שיחקה במיני-סדרת הדרמה "ברקודה" ברשת ABC TV האוסטרלית, את דמותה של סמנת'ה טיילור. באותה שנה הופיעה בתפקיד משני בדרמת המלחמה "הסרבן" בבימויו של מל גיבסון, אשר זיכתה אותה במועמדות לפרס AACTA לשחקנית המשנה הטובה ביותר.
בשנת 2017 שיחקה גריפית'ס לצידם של גאי פירס ומרי-לואיז פארקר במיני-סדרה האמריקאית "When We Rise", דוקו-דרמה המתמקדת בזכויות להט"ב, שבה היא מגלמת אחות במהלך מגפת ה-HIV/איידס בארצות הברית.
בשנת 2019 יצאה סרטה הראשון כבמאית "Ride Like a Girl", בו כיכבו טרסה פאלמר וסם ניל.
בשנת 2020 החלה גריפית'ס לככב בסדרה "הפראיות" של אמזון פריים וידאו; בדמותה של גרטשן קליין.
בשנת 2023 הצטלמה לתפקיד ראשי בסדרת הטלוויזיה הדרמה-קומית הניו זילנדית "מאדאם"; אשר זו תעלה לשידור במהלך שנת 2024.
חיים אישיים

ב-31 בדצמבר 2002 גריפית'ס נישאה לאמן האוסטרלי אנדרו טיילור (אנ') בקפלה של בית הספר התיכון הקתולי שלה (אנ') לבנות-בלבד, שבמלבורן. בשנת 2003, לה ולטיילור נולד בן, בנג'ו, ואחריו בת, אדלייד, בשנת 2005. בשנת 2009, היא ילדה את בנה השלישי, קאלם, בלוס אנג'לס; גריפית'ס סבלה מקרע רחמי כאשר ילדה את בנה השלישי. היא בילתה בסך הכול שלושה ימים בניתוח ולאחריו זמן קצר בהתאוששות.
בשנת 2002, גריפית'ס הצהירה שהיא אתאיסטית. יחד עם זאת, בריאיון ב-2015, גריפית'ס סיפרה שהיא חזרה להיות קתולית, לדת שעל ברכיה גדלה.
ב-2017 היא התבטאה בעד נישואים חד מיניים באוסטרליה. היא גם תמכה בקמפיין הגלובלי של אמנת הזכויות הבסיסיות של אוקספם אוסטרליה. היא מחשיבה עצמה כפמיניסטית.
לאחר שהתגוררה ועבדה בארצות הברית במשך כעשור בעת שהופיעה בסדרות "עמוק באדמה" ו"אחים ואחיות", חזרה גריפית'ס לגור במולדתה האוסטרלית ב-2012. גריפית'ס זכתה בפרס לשם כבוד, ביום אוסטרליה בשנת 2020.
במהלך הקריירה שלה גילמה דמויות עם מבטאים שונים. כדי לגלם דמויות אלה גריפית'ס למדה לדבר במבטאים בריטי, אמריקני ואף ולשי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1994 | חתונתה של מיוריאל | רונדה אפיסנטל |  |
| 1996 | Cosi | לוסי |  |
| 1996 | ג'וד | ארבלה |  |
| 1996 | To Have & To Hold | קייט |  |
| 1996 | ילדי המהפכה | אנה |  |
| 1997 | Welcome to Woop Woop | סילביה |  |
| 1997 | בני הפנאטי | בת'ינה / סנדרה | מועמדת פרס הקולנוע הבריטי העצמאי לשחקנית הטובה ביותר (1997) |
| 1997 | החתונה של החבר שלי | סמנת'ה ניוהאוס |  |
| 1998 | Among Giants | גארי |  |
| 1998 | הילרי וג'קי | הילרי די פרה (אנ') | מועמדת פרס אוסקר לשחקנית המשנה הטובה ביותר (1998)   מועמדת פרס גילדת שחקני המסך לשחקנית המשנה הטובה ביותר (1998)   מועמדת פרס הקולנוע הבריטי העצמאי לשחקנית הטובה ביותר (1999) |
| 1998 | Amy | טניה ראמוס |  |
| 1998 | לתפוס את ג'ק | לי קופר |  |
| 1998 | Tulip |   | סרט קצר; במאית ותסריטאית |
| 1999 | אני, עצמי ואני | פמלה דרורי |  |
| 2001 | Very Annie Mary | אנני מארי פו |  |
| 2001 | שאיפות | ארמיין ג'ונג |  |
| 2001 | ראש בראש | סנדרה |  |
| 2002 | כוחה של מילה | קרול |  |
| 2002 | סיבוב חוזר | לורי מוריס |  |
| 2002 | The Adventures of Tom Thumb and Thumbelina | אלברטין | דיבוב |
| 2003 | כנופיית נד קלי | סוזן סקוט |  |
| 2003 | Roundabout |   | סרט קצר; במאית ותסריטאית |
| 2006 | סטפ אפ | המנהלת גורדון |  |
| 2009 | קייט היפה | סאלי |  |
| 2011 | Burning Man | מרים |  |
| 2013 | Patrick | מטרון קסידי |  |
| 2013 | להציל את מיסטר בנקס | הלן "אלי" מורהד |  |
| 2016 | Mammal | מרגרט |  |
| 2016 | הסרבן | ברטה דוס |  |
| 2016 | אוסיריס: הלוחם האחרון | גנרל לינקס |  |
| 2017 | Don't Tell | ג'יי קונולי |  |
| 2019 | Ride Like a Girl |   | במאית ומפיקה |
| 2020 | Strangers to the World | אתי הילסום |  |
| 2022 | The King's Daughter | אבאס |  |
| 2023 | A Savage Christmas | ד"ר גבריאלה |  |
| 2023 | רק לא אתה | מארי |  |
| 2023 | Bring Him to Me | ורוניקה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993 | The Feds | אנג׳ליה ברגליה | סרט טלוויזיה של ערוץ 9 |
| 1993–1994 | Secrets | שרה פוסטר | תפקיד ראשי; 13 פרקים |
| 1994 | Jimeoin | דמויות שונות | 8 פרקים |
| 1995 | Police Rescue | שלי | פרק: "Breaking Strain" |
| 1998 | Once a Thief | מירנדה | פרק: "The Director Files" |
| 1998 | Since You've Been Gone | סאלי זלינסקי | סרט טלוויזיה של ABC |
| 2001–2005 | עמוק באדמה | ברנדה צ'נווית' | תפקיד ראשי (5 עונות); 63 פרקים   פרס גלובוס הזהב לשחקנית המשנה הטובה ביותר בסדרת טלוויזיה (2001; מועמדות ב-2003)   מועמדת פרס אמי לבידור בפריים טיים לשחקנית ראשית בסדרת דרמה (2002–2003) |
| 2003 | After the Deluge | אנני | סרט טלוויזיה של נטוורק טן |
| 2004 | Kath & Kim | עצמה | פרק: "The Mango Espadrille" |
| 2004 | Plainsong | מגי ג'ונס | סרט טלוויזיה של הולמרק |
| 2005 | Angel Rodriguez | ניקול | סרט טלוויזיה של HBO |
| 2006–2011 | אחים ואחיות | שרה ווקר (אנ') | תפקיד ראשי (5 עונות); 109 פרקים   מועמדת פרס גלובוס הזהב לשחקנית המשנה הטובה ביותר בסדרת טלוויזיה (2008–2009)   מועמדת פרס אמי לבידור בפריים טיים לשחקנית משנה בסדרת דרמה (אנ') (2007–2008) |
| 2008 | ירח קומנצ'י (אנ') | אינז סקול | מיני-סדרה |
| 2010 | רייק | אדי לנגהורן | פרק: "R v Langhorn" |
| 2012 | Underground: The Julian Assange Story | כריסטין אן הוקינס | סרט טלוויזיה של נטוורק טן |
| 2013 | Paper Giants: Magazine Wars | דולסי בולינג (אנ') | מיני-סדרה |
| 2013 | Camp | מקנזי ג'ריינג'ר | תפקיד ראשי; 10 פרקים |
| 2014 | House Husbands | בלה | 7 פרקים |
| 2015 | Deadline Gallipoli | ליידי המילטון | מיני-סדרה |
| 2015 | Nowhere Boys |   | במאית 3 פרקים (עונה 2) |
| 2016 | שמש הודית | סירנה | 3 פרקים |
| 2016 | ברקודה | סמנת'ה טיילור | מיני-סדרה |
| 2017 | When We Rise | דיאן ג'ונס | מיני-סדרה |
| 2018 | Dead Lucky | גרייס גיבס | מיני-סדרה |
| 2019–הווה | Total Control | רייצ'ל אנדרסון | תפקיד ראשי (3 עונות); 18 פרקים גם יוצרת, תסריטאית ומפיקה בפועל |
| 2020–הווה | הפראיות | גרטשן קליין | תפקיד ראשי (2 עונות); 18 פרקים |
| 2021–2022 | Aftertaste | מרגו | תפקיד ראשי (2 עונות); 12 פרקים גם מפיקה בפועל |
| 2022 | Bali 2002 | פיונה ווד (אנ') | פרק: "From the Ashes" |
| 2022 | Great Southern Landscape | מנחה | 6 פרקים; סדרת דוקו של תאגיד השידור האוסטרלי גם מפיקה בפועל |
| 2024 | מאדאם | מקנזי לי | סדרת טלוויזיה עתידית של Three |
Rites of Passage

| --- | --- |

 בימוי:  ויקטור סלבה, פיטר מקדונלד 
 תסריט:  ויקטור סלבה 
 עריכה:  אד מרקס 
 שחקנים ראשיים:  דין סטוקוול Thomas G. Waites רונדל שרידאן Sean Cain ויקטור סלבה ג'יימס רימר ג'ייסון בהר Jaimz Woolvett 
 מוזיקה:  Bennett Salvay 
 צילום:  דון אי. פונטלרוי 
 מדינה:  ארצות הברית 
 הקרנת בכורה:  1999 
 משך הקרנה:  95 דק' 
 שפת הסרט:  אנגלית 
 סוגה:  סרט להט"בי, סרט דרמה 
 דף הסרט ב־IMDb
 
Rites of Passage הוא סרט מתח אמריקאי משנת 1999 בבימויו של ויקטור סלבה ובכיכובם של דין סטוקוול, ג'יימס רימר וג'ייסון בהר.
תקציר העלילה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הפקה והפצה

זהו סרטו הראשון של הבמאי ויקטור סלבה מאז המחלוקת סביב סרטו "אבקה" משנת 1995, שזכה לחרמות בעקבות החלטת חברת וולט דיסני לשכור אותו לביים את הסרט, וזאת לאחר שהורשע בהתעללות מינית בילד-שחקן בן 12, במהלך הפקת סרטו הקודם, "Clownhouse", בשנת 1988.
סלבה ביסס חלקים רבים מהדיאלוגים שבין הדמויות שגילמו דין סטוקוול, רוברט גלן קית' וג'ייסון בהר על שיחות אמיתיות ומתוחות שהיו לו עם אביו, בזמן שהיה בגיל ההתבגרות.
לסרט נוצרו שתי גרסאות. גרסת הבמאי, עם ערוץ פרשנות של סלבה וביהר, הופצה ב-2 במאי 2000. גרסה זו של הסרט כוללת כמה סצנות שנחתכו בעריכה, המסבירות את היחסים בין הדמויות הראשיות. גרסת הסרט, כפי ששוחרר לאקרנים במקור, הופצה גם כן למכירה, ב-30 באוגוסט 2000. מהדורה זו אינה כוללת פרשנויות.
לקריאה נוספת

Harvey, Dennis. "'Rites of Passage' (review)." Variety. June 28, 1999.
הר גריזים (אתר ארכאולוגי)

| --- | --- |

"שתים עשרה האבנים". במסורת השומרונית, האבנים שהציב יהושע בן נון בעת כניסתו לארץ ישראל
 מידות
 שטח:  400 דונם 
 היסטוריה
 תקופות:  התקופה הפרסית בארץ ישראל, התקופה ההלניסטית בארץ ישראל 
 אתר ארכאולוגי
 אתר אינטרנט:  אתר רשמי
 מיקום
 מדינה:  מדינה פלסטינית 
 קואורדינטות:  32°12′04″N 35°16′25″E﻿ / ﻿32.20115108509°N 35.273541644927°E﻿ / 32.20115108509; 35.273541644927
  (למפת צפון השומרון מוגדלת) הר גריזים(למפת צפון השומרון רגילה) הר גריזים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר גריזים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום הר גריזים
 
"גבעת עולם" - במסורת השומרונית, אבן השתייה (ברקע החומה המקיפה את אתר החפירות על פסגת ההר)
שרידי העיר על ההר
שרידי הכנסייה המתומנת, ברקע קבר השייח' ע'אנם
האתר הארכאולוגי בהר גריזים הוא אתר עתיקות השוכן בראש הר גריזים שבשומרון, בתחומי קריית לוזה. באתר זה שרידי בנייה מרשימים המיוחסים למקדשים השומרונים מהתקופה הפרסית והתקופה ההלניסטית.
החפירות במתחם

עד שנות ה-80 לא נערכו חפירות במתחם. זאת על אף העובדה שבשנת 1934, שיטפון גילה שרידי מדרגות להר. בשנת 1982 החלו החפירות הארכאולוגיות בהר גריזים והיו אלה מן הארוכות בישראל. הן נמשכו ברציפות 22 שנים וניהל אותן ד"ר יצחק מגן. בחפירות נחשפו שכבות ארכאולוגיות מהתקופה הפרסית וההלניסטית ועד התקופה העות'מאנית והמנדט הבריטי. האתר ערוך לקבלת מבקרים והוא מנוהל על ידי רשות הטבע והגנים.
ממצאים ארכאולוגיים

בשטחי החפירות נמצאו שרידים רבים:
שרידי העיר שעל ההר הכוללים מבנים עירוניים על שטח של 400 דונם הממצאים מעידים על עיר בת כעשרת אלפים תושבים, בחפירות נתגלו כשבעה-עשר אלף מטבעות זהב, כסף וברונזה, אלפי כלי חרס, כלי אבן, כלי נחושת כסף וזהב. ממצא מיוחד הוא נר חרס שמתוארך למאה השנייה לפני הספירה.
מבנה אבנים המיוחס במסורת השומרונית ל-12 האבנים שהציב יהושע בן נון.
משטח אבן חשוף, המיוחס במסורת השומרונית לאבן השתייה ומכונה "גבעת עולם".
מתחם גדול המזוהה כמקדש השומרונים, לאור העדויות ההיסטוריות והדמיון הארכיטקטוני לתוכנית בית המקדש בירושלים. המתחם ממוקם במקום הגבוה ביותר בהר - 881 מטר מעל פני הים. הוא נבנה לראשונה במאה ה-5 לפנה"ס, נחרב, ונבנה שנית בקנה מידה גדול יותר בראשית המאה ה-2 לפנה"ס.
שרידי כנסייה מתומנת שנבנתה על גבי המקדשים העתיקים הכנסייה מזוהה ככנסיית מרים (תיאוטוקוס) מהתקופה הביזנטית. במקום הגבוה ביותר בהר - 881 מטר מעל פני הים.
בשטח החפירות נחשף למלא גבהו מבנה קבר השייח' ע'אנם. הקבר מיוחס לשייח' ע'אנם, מנכבדי שכם במאה ה-12. מסורות יהודיות ושומרוניות מזהות בקבר זה את קברו של חמור (נשיא שכם).
לקריאה נוספת

יצחק מגן, "הר גריזים", בתוך: אפרים שטרן ואחרים, האנציקלופדיה החדשה לחפירות ארכיאולוגיות בארץ ישראל, בהוצאת החברה לחקירת א"י ועתיקותיה, משרד הביטחון וכרטא, 1992, כרך 1, עמ' 350–359
יצחק מגן, הר גריזים – עיר מקדש: סיכום שמונה עשרה שנות חפירה, קדמוניות לג, 2000, עמ' 74–118
הערות שוליים

↑  יוסף בן מתתיהו, קדמוניות היהודים, ספר 11, סעיפים 302–311.
↑  ספר נחמיה, פרק י"ג, פסוק כ"ח.
↑  יוסף בן מתתיהו, קדמוניות היהודים, ספר 11, פרק ח, פסקה ד, סעיפים 321–324.
↑  יוסף בן מתתיהו, קדמוניות היהודים, ספר 11, פרק ח, פסקה ו, סעיפים 340–346.
↑  יוסף בן מתתיהו, קדמוניות היהודים, ספר 12, פרק ה, פסקה ה, סעיפים 258–264.
↑  אוריאל רפפורט, מגלות לקוממיות, האוניברסיטה הפתוחה, כרך ג, יחידה 5, עמ' 49.
↑  תגלית נדירה: נר חרס קדום מלפני 2,300 שנה נמצא בשומרון, באתר ישראל היום, ‏2.5.2022
↑  נר חרס קדום מלפני כ-2,300 התגלה בהר גריזים, באתר ynet, 2 במאי 2022
| אתרים בשומרון |
| --- | --- | --- |
| צפון השומרון | תל דותן • עמק דותן • קסטלום בליסימום • יער ריחן • מצפה שלפים - עמק דותן • שומרון • יער שקד |  |
| מרכז השומרון | בריכת ישמעאל • עין מח'נה (מעיין עמשא) • האלות האטלנטיות • מצפה יוסף • מצפה הדר • מצפור רבבה • שכם הקדומה • קבר יוסף • הר גריזים • מוזיאון השומרונים • מקדש השומרונים בהר גריזים • יקב הר ברכה • הר עיבל • מזבח הר עיבל • באר יעקב (שכם) • עין כפיר • עיינות בידאן • הר כביר •  בור הציפורים • סבסטיה • גבעת פינחס • קברי אלעזר ואיתמר • אלוני יצהר • קבר השייח' סלמאן אל-פארסי |  |
| מערב השומרון | המרפסת של המדינה • נחל קנה • גתות ברקן • דיר קלעה • פארק הצנירים • חורבת כורכוש • חורבת דיר סמען • חורבת צרידה |  |
| מזרח השומרון | מצפה שלושת הימים • מצפה מתן • תל חייא • שמורת נבי נון • חורבת עורמה • בריכת אירוס השומרון • מצפה אילן (אלון מורה) • מצפה בניו • בוסתן שלמה • טנא א-תחתא |  |
| דרום השומרון | קבר יהושע בן נון • קבר כלב בן יפונה • מעיין אייל • ח'ירבת סמארה • יקב טורא |  |
|  גנים לאומיים בישראל |
| --- | --- | --- |
| הגולן והגליל | אושא • אכזיב • ארבל • בית הכנסת בכפר נחום • בית שערים • ברעם • הר תבור • חורשת טל • חורבת מנים • חמת טבריה • חצור • כוכב הירדן • כורזים • כורסי • כפר נחום • מבצר יחיעם • מבצר נמרוד • מונפור • נחל צלמון • סוסיתא • ציפורי • קרני חיטין • ראש הנקרה • שדה עמודים • שמרון • תל חי • תל יודפת • תל צפצפות • תל קדש |  |
| השרון והשומרון | אביחיל • אפולוניה • בית אלפא • בית שאן • גן השלושה • הר גריזים • הר הכרמל • חוף גדור • חוף השרון • מבצר קאקון • מעיין חרוד • נחל אלכסנדר • נחל מהר"ל • נחל נדר • סידנא עלי • פארק השרון • צור נתן • קיסריה • שומרון • תל דור • תל מגידו • תל שקמונה |  |
| יהודה ומישור חוף יהודה | בית גוברין • בית עיטאב • גן המלך • הגן הבוטני הלאומי • הגן הלאומי והאוניברסיטאי ע"ש טבצ'ניק • הר צובה • הרודיון • הרי יהודה • חוף פלמחים • גבעות הכורכר נס ציונה • ירקון • מאוזוליאום מזור • מגדל אפק • מורדות הר הצופים • מערות סמך • מערות חזן • נבי סמואל • נחל רובין • סובב חומות ירושלים • עין חמד • עמק צורים • קומראן • תל גזר • תל חברון • תל לכיש • תל צפית |  |
| הנגב | אנדרטת חטיבת הנגב • אשכול • אשקלון • גן הפסלים • ממשית • מצדה • ניצנה • עבדת • עין עבדת • עתיקות עין גדי • שבטה • תל באר שבע • תל ערד |  |
קינקי בוטס (מחזמר)

| --- | --- |

 מילות השירים:  סינדי לאופר
 מבוסס על:  סרט הקולנוע "קינקי בוטס"
 ליברטיסט:  הארווי פירסטיין
 מוזיקה:  סינדי לאופר
 הצגת בכורה:  2 באוקטובר 2012 
 שפה:  אנגלית
 אתר רשמי
 
קינקי בוטס (באנגלית: Kinky Boots) הוא מחזמר אמריקאי עם מוזיקה ושירים מאת סינדי לאופר ולברית מאת הארווי פירסטיין.
המחזמר מבוסס על סרט הקולנוע הבריטי משנת 2005 "קינקי בוטס", שנכתב על ידי ג'ף דין וטים פירת' בהשראת אירועים אמיתיים. המחזמר מספר את סיפורו של צ'ארלי פרייס אשר ירש מאביו מפעל לייצור נעליים ויוצר שותפות עסקית עם דראג קווין בשם לולה על מנת לייצר סדרת מגפיים גבוהים על מנת להציל את העסק הכושל.
בשנת 2006 עלה הרעיון להפקת המחזמר, ובשנת 2010 הורכב צוות היוצרים. ההפקה המקורית הוצגה לראשונה בשיקגו באוקטובר 2012, עם בימוי וכוריאוגרפיה מאת ג'רי מיטשל, בכיכובם של סטארק סנדס ובילי פורטר בתפקיד צ'רלי ולולה, בהתאמה. הופעת הבכורה של המחזמר בבברודוויי הייתה ב-4 באפריל 2013, לאחר מספר הצגות הרצה שהחלו ב-3 במרץ 2013. המחזמר קיים סיבוב הופעות ברחבי ארצות הברית ב-2014.
"קינקי בוטס" לא זכה להצלחה מסחרית מיד עם צאתו, וגם לא לביקורות חיוביות מצד המבקרים, וזאת בניגוד למחזות זמר אחרים שעלו בברודוויי באותה השנה, כמו "מטילדה". אל "עונת הפרסים" של התיאטרון "קינקי בוטס" הגיע כאנדרדוג. אולם פחות מחודש לאחר הצגת הבכורה, המחזמר הצליח לצלוח את תקופת השפל הזו, וזכה לעלייה בקהל הצופים ולהכנסות בקופות מכירת הכרטיסים בהתאם. ההפקה זכתה ל-13 מועמדויות לפרס טוני (שיא של אותה שנה), וזכתה ב-6 פרסים, לרבות פרס טוני למחזמר הטוב ביותר. סינדי לאופר, שזו הפעם הראשונה שלה ככותבת שירים בברודוויי, זכתה בפרס טוני עבור הלחן הטוב ביותר, ובכך הפכה לאישה הראשונה שזוכה לבד בקטגוריה זו. אלבום הקלטת שירי המחזמר בביצוע צוות השחקנים המקורי נכנס לרשימת בילבורד 200. בשנת 2016, הפקה בריטית של המחזמר זכתה בשלושה פרסי אוליבייה, לרבות בפרס המחזמר הטוב ביותר.
רקע

המחזמר מבוסס על סרט קולנוע בריטי משנת 2005 באותו השם, שנוצר בהשראת סרט תיעודי משנת 1999 ששודר ב-BBC כחלק מסדרה בשם Trouble at the Top. הסרט מתאר את הסיפור האמיתי של סטיב פייטמן, שנאבק להציל את בית החרושת המשפחתי שלו מסגירה והחליט לייצר נעלי פטיש לגברים, תחת המותג "Divine Footwear".‏‏ דריל רות', מפיקת תיאטרון זוכת פרס טוני, ראתה את הסרט בפסטיבל הסרטים של סאנדנס 2006 והתאהבה ב-"לב ובנשמה שלו". היא הרגישה שהנושאים שלו מהדהדים וחשבה שלסיפור יש פוטנציאל להיות מעובד למחזמר. במקביל, באופן עצמאי, האל לופטיג ראה את הסרט בלונדון וחשב גם הוא "כי הלב והאנושיות שלו (והכוכבת הראשית הגדולה מהחיים) יכולים להיות מתורגמים בצורה טובה לתיאטרון מוזיקלי". בתוך שנה, רות' רכשה את הזכויות לעיבוד תיאטרוני של הסרט וחברה ללופטיג, מפיק תיאטרון זוכה פרסי טוני ואוליבייה.
נכון לאמצע 2008, רות' ולופטיג היו בדיונים עם ג'רי מיטשל, כבמאי אפשרי של המחזה, אבל הם עדיין לא מצאו מחזאים. אחרי שרות' שלח למיטשל את ה-DVD של הסרט, האחרון התלהב ממנו. רות' ולופטיג שכרו את מיטשל לביים ואת הארווי פירסטיין לכתוב את המחזה. מיטשל ידע שפירסטיין הוא חברה של סינדי לאופר, והוא חשב שיחדיו הם יהוו צוות מוצלח ליצור את המחזמר. פירסטיין הסכים ולבסוף פנה אל לאופר לכתוב את השירים כי הוא "ראה בעיבוד זה הזדמנות לעבוד עם מישהי בעלת טווח מוזיקלי גדול", מישהי שיכולה לכתוב גם מוזיקת מועדונים וגם "... שירי מחזות זמר". לאופר הצטרפה לצוות הקריאטיבי ביוני 2010.‏ הפרויקט האחרון של לאופר לפני "קינקי בוטס" היה אלבום אולפן בשם "Memphis Blues", בעוד פירסטיין עבד על "נערי העיתונים" כשהתחיל את העבודה על "קינקי בוטס". הפקה זו הייתה הפעם הראשונה שבה לאופר כתבה שירים לתיאטרון, על אף ניסיון עבר שלה כשחקנית, כאשר הופיעה בשנת 2006 בהפקה של "אופרה בגרוש" בברודוויי. בין יצירותיו הקודמות של פירסטיין היו מספר יצירות על מלכות דראג: "כלוב העליזים" ו-"סיפור אהבה בשלושה פרקים". לאופר אמרה שהיא עצמה מזדהה עם מלכות דראג.
עוד טרם הפקה זו, פירסטיין ולאופר זכו לשבחים רבים על עבודותיהם לאורך השנים. פיירשטיין כבר זכה בארבעה פרסי טוני: עבור כתיבה ומשחק ב-"סיפור אהבה בשלושה פרקים", עבור משחק ב-"היירספריי ועבור כתיבת "כלוב העליזים"; לאופר היא זמרת, כותבת שירים ושחקנית שזכתה בפרסים רבים, לרבות פרסי גראמי ואמי, על שיריה והופעותיה. פיירשטיין ציין כי ישנו שינוי במוקד העלילה של המחזמר לעומת הסרט - הדגש בסרט הוא יותר "על הצלת בית החרושת", בעוד המחזמר כולל "מופע של דראג קווינז שרות כשהן עוברות לאורך פס הייצור". הוא אמר כי ההבדל העיקרי הוא שהמחזמר, "ביסודו, [הוא] על שני בחורים שמגיעים מעולמות מנוגדים לכאורה, שמבינים שיש להם הרבה מן המשותף, החל מהצורך לעמוד בפני האבות שלהם". ההשראות של לאופר נעו בין האזנה כילדה להקלטות של הוריה של מחזות הזמר "סאות' פסיפיק" ו-"סיפור הפרברים", כמו גם השראות מוזיקליות מגוונות כמו "אביב בהרי האפלצ'ים" של אהרן קופלנד וזמרת הפופ לנה דל ריי. בריאיון לפטריק הילי מ"הניו יורק טיימס", לאופר ופירשטיין סיפרו כי בעיבוד התיאטרוני של הסרט הם הדגישו נושאים של קהילה ויחסי אבות-בנים על מנת לקדם מסרים של סובלנות וקבלה עצמית.
ב-6 באוקטובר 2011 נערכה הקראה ראשונה ל"קינקי בוטס".‏ לאופר הייתה מעורבת באופן פעיל בהליך העריכה של הטקסט לאחר שהחלה ההקראה של המחזמר. בינואר 2012, הודיעה רות' כי ההפקה תחל את שלב עבודת הסדנה באותו החודש, וכי סטארק סנדס ובילי פורטר לוהקו לשני התפקידים הראשיים. באוגוסט 2012 הודיעו המפיקים על מועד הצגת הבכורה של ההפקה בברודוויי - ה-4 באפריל 2013.‏
מוזיקה

בניסיונה הראשון של לאופר לכתוב שירים למחזמר הבימתי, היא גילתה שנדרש ממנה מאמץ מתמשך לכתוב שירים שונים לדמויות השונות. לאופר התבדחה על הקושי שלה לכתוב את המחזמר הראשון שלה: "עד כמה קשה לכתוב שירים על אופנה, מערכות יחסים משונות, אנשים משנים את דעתם ואת נעליהם?" השיר הראשון שכתבה לאופר היה שיר הפתיחה, שכלל מגוון רחב של קולות. התהליך שלה היה להגות שיר ולשיר אותו לתוך האייפון שלה, והמעבד המוזיקלי שלה סטיפן אורמוס היה מעלה אותו על הכתב. על אורמוס הייתה מוטלת המשימה לפרק את השיר להרמוניות, "ליצור את מוזיקת הליווי המקשרת בין הסצנות והשירים" ולעבד את החומרים. השירים נעו בסגנונותיהם "מפופ לפאנק, לגל חדש, לטנגו, עם מילים אישיות מאוד". מבקרת הניו יורק טיימס, מלנה רייצ'יק, כתבה: "על אף שיש הרבה שירים מלהיבים, הלב הרגשי של 'קינקי בוטס' הוא בלדות על העומס הרגשי שבציפיות ההורים [מילדיהם]". המוזיקה משתמשת בתזמורת בת שנים עשר נגנים, המורכבת מקלידים, כלי הקשה, בס, גיטרות, אבוב, כינור, ויולה, צ'לו, חצוצרה וטרומבון.
מוזיקה > שירים

| מס' | שם השיר | ביצוע |
| --- | --- | --- |
| 1 | ‏Price & Son Theme/The Most Beautiful Thing‏ | מר פרייס, צ'ארלי הצעיר, סימון הצעיר/לולה הצעירה, ניקולה, צ'ארלי, הלהקה |
| 2 | ‏Take What You Got‏ | הארי, צ'ארלי, פטרונים |
| 3 | ‏Land of Lola‏ | לולה והמלאכים |
| 4 | ‏Land of Lola (Reprise)‏ | לולה והמלאכים |
| 5 | ‏Charlie's Soliloquy‏ | צ'ארלי |
| 6 | ‏Step One‏ | צ'ארלי |
| 7 | ‏Sex is in the Heel‏ | לולה, פאט, ג'ורג', המלאכים, לוריין, צ'ארלי, עובדי המפעל |
| 8 | ‏The History of Wrong Guys‏ | לוריין |
| 9 | ‏Not My Father's Son‏ | לולה, צ'ארלי |
| 10 | ‏Everybody Say Yeah‏ | צ'ארלי, לולה, לוריין, המלאכים, עובדי המפעל |

| מס' | שם השיר | ביצוע |
| --- | --- | --- |
| 1 | ‏Price & Son Theme (Reprise)‏ | הלהקה |
| 2 | ‏What a Woman Wants‏ | לולה, פאט, דון, ג'ורג', עובדות המפעל |
| 3 | ‏In This Cornera‏ | לולה, דון, פאט, טריש, המלאכים, עובדי המפעל |
| 4 | ‏Charlie's Soliloquy (Reprise)‏ | צ'ארלי |
| 5 | ‏Soul of a Man‏ | צ'ארלי |
| 6 | ‏Hold Me in Your Heart‏ | לולה |
| 7 | ‏The History of Wrong Guys (Reprise)‏ | לוריין |
| 8 | ‏Raise You Up/Just Be‏ | הלהקה |
שחקנים ודמויות

| דמות | הפקת ברודוויי המקורית | סיבוב ההופעות המקורי בארצות הברית | הפקת לונדון המקורית | הפקת אוסטרליה המקורית |
| --- | --- | --- | --- | --- |
| צ'ארלי פרייס | סטארק סנדס | סטיבן בות' | קיליאן דונלי | טובי פרנסיס |
| לולה | בילי פורטר | קייל טיילור פרקר | מאט הנרי | קאלום פרנסיס |
| לורן | אנאליי אשפורד | לינדזי ניקול צ'מברס | איימי לנוקס | סופי רייט |
| ניקולה | לנה האל | גרייס סטוקדייל | איימי רוס | טיגן ואוטרס |
| הארי | אנדי קלסו | מייק לונגו | פול איירס | ג'ייק ספיר |
| מר פרייס | סטיבן ברגר | דייוויד מקדונלד | אלן ויקארי | גלן באצ'ר |
| סיימון האב | יוג'ין בארי-היל | הורס ו. רוג'רס | רוברט גרוס | אריק רסמוסן |
| דון | דניאל שרמן | ג'ו קוטס | ג'יימי באוגאן | ג'ו קוסקי |
| ג'ורג' | מרקוס נוויל | קרייג וולסקו | מיכאל הובס | ניית'ן קרטר |
| פט | טורי רוס | בוני מיליגן | קלואי הארט | סם הייגן |
| טריש | ג'ניפר פרי | אמיליה קורמאק | גיליאן הארדי | אמה פאואל |
| ריצ'רד ביילי | ג'ון ג'פרי מרטין | רוס לקיטס | מייקל וינסן | מת'יו פרדני |
| מנהל הבמה | אדינה אלכסנדר | אן טולפגין | וריטי קואד | דניס דבלין |
| מגי | קרוליין באומן | בלייר גולדברג | סופי איסס | הילרי קול |
| צ'ארלי הצעיר | סבסטיאן הדג'ס תומאס | אנתוני פיקרלו | בו קריפס בן דוסון אדוארד גרין | עשו בורקרט ג'ייקוב בורקרט קודי הייז טיילר מאקי |
| לולה הצעירה | מרקיז ניל | אנדרו תיאו ג'ונסון | ננה אג'ימן-בדיאקו ג'יימס גבע טומו ריטסאנג | ארון דייוויד אוליבר דה לוס סנטוס ויליאם אוקלי ג'ואל סופנט |

בתפקיד צ'ארלי פרייס: קיליאן דונלי, ברנדון יורי, ג'ייק שארס, דייוויד קוק, טיילר גלן, דייוויד האנטר
בתפקיד לולה/סיימון: ויין בריידי, טודריק האל, ג'יי. הריסון גהי, סימון-אנתוני רודן
בתפקיד לורן: טיילור לודרמן, קריסטין מלדונדו, וריטי רושוורת'
בתפקיד דון: אלן מדיזדה
הפקות > טורונטו

צוות השחקנים המקורי של הפקת המחזמר שעלתה בטורונטו, עם אלן מינגו ג'וניור בתפקיד לולה וגרהם סקוט פלמינג בתפקיד צ'רלי, החל ב-4 במאי 2015 בחזרות עם ג'רי מיטשל ושאר אנשי הצוות הקריאטיביים של הפקת ברודוויי. הצגות הרצה של ההפקה החלו ב-16 ביוני 2015 עם הצגת בכורה רשמית ב-28 ביוני, שזכתה לשבחים רבים מצד המבקרים.
בתחילה, ההפקה נועדה לרוץ מיוני ועד ספטמבר 2015 בתיאטרון המלכותי אלכסנדרה, עם צוות שחקנים קנדי ברובו, בתחילת יולי, פורסם כי ההפקה תמשיך לרוץ עד נובמבר. תקופת ההרצה של ההפקה הורחבה מאוחר יותר ל-3 בינואר, ל-6 במרץ ולבסוף ל-15 במאי 2016,‏ מועד בו הועלתה ההצגה בפעם האחרונה, בטרם אולם התיאטרון נסגר לצורך שיפוצים נרחבים.
הפקות > וסט אנד

בינואר 2014 פורסם כי מיטשל מתכנן להעלות את המחזמר בוסט אנד של לונדון, ומנהל משא ומתן להזמנת אולם תיאטרון לשנת 2015.‏ ב-6 בפברואר 2015, סוכם שהמחזמר יתחיל בהצגות הרצה בתיאטרון אדלפי ב-21 באוגוסט 2015, עם ערב פתיחה רשמי ב-15 בספטמבר. מכירת הכרטיסים החלה ב-2 במרץ. ב-23 באפריל 2015 אושר כי קיליאן דונלי ומאט הנרי יגלמו את דמויותיהם של צ'ארלי ולולה בהתאמה, יחד עם איימי לנוקס בתפקיד לורן, איימי רוס בתפקיד ניקולה, ג'יימי בוגאן בתפקיד דון ומייקל הובס בתפקיד ג'ורג'. הפקה זו הייתה להפקה הראשונה בלונדון בה נמכרים רק כרטיסים שאינם מודפסים על נייר, אלא באמצעים טכניים אחרים כמו טלפון נייד. אף על פי שעלילת המחזמר מתרחשת בעיירה בריטית, עדיין נדרשו מאמצים מסוימים מצד ההפקה על מנת להסיר ממנה את האלמנטים האמריקאים של ההפקה של ברודוויי. ב-5 במאי 2017 דווח כי מאט הנרי יעזוב את ההפקה ואת התפקיד של לולה לאחר שנתיים בתפקיד. הוא הופיע כ-750 פעמים, עד לעזיבתו ב-8 ביולי 2017. ב-15 בינואר 2018 ההפקה ציינה 1,000 הופעות בוסט אנד. ב-12 ביוני 2018 פורסם כי ההפקה תרד ב-12 בינואר 2019, לאחר 1,400 הופעות.